Gandia acull el XII Festival de Guitarra Salvador García 'Panxa Verda'
26 juny 2019

## Gandia acull el XII Festival de Guitarra Salvador García 'Panxa Verda'26 juny 2019Última actualització: 14 juliol 2025

![](../gestion/img/CarolaWoodward_0924.JPG)  
  

**El regidor delegat de Cultura, Nahuel González**, ha presentat hui juntament amb **David López, organitzador**, el **XII Festival de Guitarra Gandia. Salvador García "Panxa Verda"**, del 28 de juny al 6 de juliol, a la Casa de Cultura Marqués de González de Quirós.

González ha destacat que es tracta d'un Festival ja consolidat i amb molt de prestigi al nostre territori i internacionalment. _“És un orgull poder rebre artistes d’aquesta categoria a Gandia. La nostra ciutat és també un referent musical internacional a l’estiu gràcies a festivals com aquest i el Marquesa Concerts o Polisònic. Per això, convide la ciutadania a gaudir d’aquests concerts i a conèixer un poc més la cultura musical associada a la guitarra”_.  

**PROGRAMA** 

*   Divendres 28 de juny – 20 h: **Homenatge a Salvador Valls**, qui va ser professor de guitarra en Gandia, en commemoració del 10 aniversari de la seua mort. Hi participaran antics alumnes, amics i companys, com ara: Rubén Parejo, David López, Aris Valls, Ausiàs Parejo o Elena Tarrazó. Entrada lliure.  
      
    
*   Dilluns 1 de juliol – 20 h: **Rubén Parejo**, premiat a concursos internacionals. Com a solista ha actuat a gairebé tot Europa i Amèrica. I, recentment, al Japó. Entrada: 5 €.

*   Dimarts 2 de juliol – 20 h: **David López, Gabriel Guillén** (figura guitarrística internacional de la nova generació), i el guitarrista nord-americà, **David Madrigal**. Entrada: 5 €.

*   Dimecres 3 de juliol – 20 h: Concert **dels premiats en el III Concurs de Joves Intèrprets**: David Escobar, Ausiàs Parejo i Alejandro Nogales. Seguits del prestigiós guitarrista flamenc internacional, **Juan de Pilar**. Entrada: 5 €.

*   Dijous 4 de juliol – 20 h: **Tambora Guitar Quartet**. Concert de joves intèrprets del Conservatori de València: Joan Campos Salvador, Milen Petrov, Alejandro Pérez Carpio i Carles Ródenas Martínez. I l’actuació de la guitarrista japonesa de projecció internacional, **Tomomi Kohno**. Entrada: 5 €.

*   Divendres 5 de juliol: **Fase eliminatòria de les categories C i D del IV Concurs de Joves Intèrprets** (18.30 h). Audició d’alumnat (20 h). Entrada lliure.

*   Dissabte 6 de juliol: **Fase final IV Concurs de Joves intèrprets** (10 h). Prova de guitarres **Esteve i Valentín Andronic**. Amb la col·laboració especial de **Paco Oltra**. Audició d’alumnat, lliurament de premis i diplomes (18.30 h).

Paral·lelament al festival i al concurs, hi haurà cursos o classes magistrals, en els quals participen 7 alumnes de la universitat de Dallas (EUA) i d’altres provinents d’Itàlia, Mèxic, Portugal, etc. Cada any augmenta el nombre de participant.   

[Twittear](https://twitter.com/share)